solbriller
Solbriller, særlige briller med farvet glas, der anvendes som værn mod skarpt lys, fx for at forebygge sneblindhedSolbriller kan være forsynet med filter for ultraviolette stråler, med polaroidfilter (se polarisation) eller være fremstillet af fotokromt glas, der antager en mørkere farve i kraftigt lys. Meget stærkt farvede glas kan anvendes af blinde med vansirende øjenforandringer.
Indendørs anvendelse af solbriller som udsmykning blev i slutningen af 1900-t. et tiltagende modefænomen ligesom anbringelse af solbriller i håret på issen.